דיסני+

דיסני+ (באנגלית: Disney+) או דיסני פְּלוּס (באנגלית: Disney Plus) הוא ספק שירותי הזרמת מדיה אמריקאי, בבעלות חברת וולט דיסני, ובניהול שירותי דיסני סטרימינג , חברת בת של חברת וולט דיסני העוסקת בצרכן תוכני הווידאו הבינלאומי.

השירות עלה ב-12 בנובמבר 2019, והתמקד בתוכן של אולפני וולט דיסני, תוכן מקורי ותוכן המבוסס על נכסים קיימים של אולפני פיקסאר, אולפני מארוול, מלחמת הכוכבים ונשיונל ג'יאוגרפיק.

על מתחרי השירות נמנים נטפליקס והולו (האחרון גם הוא בבעלות רוב של דיסני). השקת השירות התקיימה לאחר שפג תוקף הסכם ההפצה בין חברת דיסני לנטפליקס.

ב-16 ביוני 2022 הושק שירות הסטרימינג בישראל.

 היסטוריה 
באוגוסט 2016 רכשה דיסני מניות מיעוט בחברת הסטרימינג BAMTech בכמיליארד דולר, עם אופציה לרכישת מניות הרוב בעתיד. בעקבות הרכישה, הודיעה ESPN שבבעלות דיסני על תוכניותיה לפרויקט OTT המבוסס על הטכנולוגיה שלה (+ESPN) כדי להחליף את שירותי הטלוויזיה הליניאריים שלה. ב-8 באוגוסט 2017 הגישה דיסני את הצעתה לרכישת רוב מניות BAMTech בתמורה ל-1.58 מיליארד דולר והגדילה את חלקה ל-75%. לצד הרכישה, הודיעה החברה על תוכנית נוספת שלה, להקמת שירות ממותג שיציע לצרכן את התוכן שלה, ואשר יושק לאחר שיפוג תוקף הסכם ההפצה בין דיסני לנטפליקס ב-2019.

בדצמבר 2017 הודיעה דיסני על כוונתה לרכוש נכסי בידור מרכזיים מידי פוקס המאה ה-20. הרכישה נועדה לחזק את הצעת התוכן של דיסני לשירות הסטרימינג שלה.

בינואר 2018 נמסר כי קווין סווינט, מנהל בכיר באפל וסמסונג לשעבר, מונה לסמנכ"ל בכיר והמנהל הכללי של השירות החדש המדווח למנכ"ל BAMTech. בחודש יוני 2018, מונה ריקי שטראוס לנשיא לענייני תוכן ושיווק של השירות. ב-8 בנובמבר 2018 הודיע מנכ"ל דיסני, בוב אייגר, כי השירות ייקרא "דיסני+" וכי החברה מתכננת להשיקו בסוף 2019.

השירות עלה בהתחלה בארצות הברית, קנדה והולנד ב-12 בנובמבר ולאחר מכן במדינות נוספות. למרות שנטען בעבר כי השירות יכלול גם את ישראל במהלך 2019–2020, באפריל 2020 חברת דיסני חזרו מהחלטתם, והודיעו כי אין בכוונתם להפיץ את השירות באזור המזרח התיכון בעתיד הקרוב, וכי היא תספק את התכנים הבלעדיים לשרתים אזוריים שונים. בינואר 2022 הודיעו דיסני על כוונתם להיכנס למזרח התיכון בכלל וישראל בפרט בקיץ 2022 כחלק מרשימה של יותר מ-40 מדינות. ב-12 באוגוסט 2021 הכריזה חברת דיסני בשיחת משקיעים כי תפיץ את השירות במספר מדינות באפריקה ובמזרח התיכון, ביניהן גם ישראל, בקיץ 2022.

בתחילת ינואר 2021 הגיעה ל-95 מיליון מנויים, עלייה לעומת 60 מיליון מנויים באוגוסט 2020. לנטפליקס היו באותה תקופה 204 מיליון מנויים. ב-9 במרץ 2021 הודיע מנכ"ל "דיסני", בוב צ'אפק , ששירות "דיסני+" חצה את רף 100 מיליון המנויים, ובכך היה למתפתח והמוביל בין שירותי הסטרימינג החדשים. ב-12 באוגוסט 2021 נודע בשיחת המשקיעים כי לחברה 116 מיליון מנויים.

בינואר 2022 הודיעה חברת דיסני לעיתונות כי שירות דיסני+ יושק ב-42 מדינות, ביניהן ישראל בקיץ 2022. בחודש יוני אותה שנה הושק השירות בישראל.

 תוכן 
השירות נבנה סביב התוכן של האולפנים הראשיים של דיסני, כולל וולט דיסני הפקות, וולט דיסני אנימציה, פיקסאר, אולפני מארוול ולוקאס פילם. השירות יפעל לצד Hulu (שנמצא בבעלות חלקית של פוקס המאה ה-20, שהיא בבעלות של דיסני). בוב איגר הצהיר כי דיסני+ יתמקד במיוחד בתוכן לכל המשפחה בעוד Hulu יתמקד בבידור "כללי".

השירות צפוי לכלול כ-7,000 פרקי טלוויזיה ו-500 סרטים. הסרטים מתוך ספריית אולפני דיסני יהיו זמינים באמצעות השירות. גם התוכן של ערוץ נשיונל ג'יאוגרפיק נכלל בשירות.

יעד התוכן המקורי של השירות תוכנן כך שיכלול ארבעה עד חמישה סרטים מקוריים וחמש תוכניות טלוויזיה חדשות בתקציבים של 25–100 מיליון דולר.

השירות יכלול גם את כל סרטי האנימציה של דיסני, כולל הסרטים שנשמרו בכספת.

בנוסף, אולפני מארוול אישרו כי הם מתכוונים להוציא לשירות 7 סדרות שונות שיתמקדו בדמות אחת או שתיים: וונדה-ויז'ן, לוקי, הוקאיי, הפלקון וחייל החורף, גברת מארוול, מון נייט, שי-האלק. בכל הסדרות, השחקנים מהסרטים יחזרו לשחק את הדמויות (בסדרה נוספת, מה אם...? אנסמבל דמויות ושחקנים רחב מהיקום הקולנועי של מארוול יחזרו לדבב את הדמויות).

בנוסף אולפני לוקאס פילם אישרו וחשפו 10 סדרות חדשות ובלעדיות לדיסני+ ובניהן: לאנדו (סיפור מלחמת הכוכבים), הספר של בובה פט, סיפור דרואידים, חזיונות (אנימה), אובי-וואן קנובי, באד באצ', אקולייט, אסוקה, rangers of the new republic, עונות 3+4 של המנדלוריאן ואנדור.

במדינות מסוימות, השירות זמין בכל מכשירי האנדרואיד ו-iOS וגם בקונסולות המשחקים פלייסטיישן 4, Xbox One ובטלוויזיות חכמות.

בספטמבר 2024, דיסני+ החל בתוכנית גלובלית להמרת משתמשים שמשתפים סיסמאות ללקוחות משלמים, בדומה לנטפליקס. מנויים של דיסני+ קיבלו הודעה על כך שאפשרויות ה"שיתוף בתשלום" זמינות באופן רחב, כך שניתן לשלם על גישה לשירות עבור בני משפחה או חברים שלא גרים איתם ומשתמשים בחשבון שלהם בצורה לא מורשית. הודעת החברה מבהירה שמנוי דיסני+ מיועד לשימוש בתוך "משק הבית", כלומר אוסף מכשירים הקשורים למקום המגורים הראשי של המנוי. עבור משתמשים מחוץ למשק הבית של הלקוח, יש לשלם על מנוי משלהם או להיות "חבר נוסף" בעלות חודשית נוספת לחודש.

 זמינות 
ממוזער|220x220px|זמינות דיסני+ בעולם. |טקסט=זמין בישראל
תאריך השקהמדינה/ טריטוריהשותף להשקהערוץ Star12 בנובמבר 2019ורייזון תקשורתלאללאכןכן19 בנובמבר 2019ללאכןכןלא24 במרץ 2020ללאכןTelekomסקייTIMMovistar+ללאסקיי, O22 באפריל 2020ללאלא ידועאיי התעלהלא ידוע3 באפריל 2020Hotstarכן7 באפריל 2020Canal+כן30 באפריל 2020ללאכןCanal+ קלדוניהCanal+ הקריבייםאיי הודו המערביים הצרפתיים11 ביוני 2020NTT Docomoכן5 בספטמבר 2020Hotstar, Telkomsel, Telkomכן15 בספטמבר 2020ללאכןלא ידועכן2 באוקטובר 2020Canal+ ראוניוןכןCanal+ מיוטCanal+ מאוריציוס17 בנובמבר 2020DirecTV, MercadoLibre, Telecentro, Personal, CablevisiónלאויזהGloboplay, Bradesco, Next, Mercado Livre, VivoויזההקריבייםDirecTV, Mercadolibre, ויזהDirecTV, Claro, Movistar, Mercadolibre, ויזהויזהויזה, DirecTV, Mercadolibreויזהויזה, סקיי, Izzi Telecom, Mercadolibre, Telmex, Telcelויזהויזה, Flowויזה, DirecTV, Mercadolibreויזה, Cablevisión Flow, DirecTV, Mercadolibreללא23 בפברואר 2021StarHubכן1 ביוני 2021Hotstar, Astroכן30 ביוני 2021Hotstar, AISכן12 בנובמבר 2021LG Uplus, KT MobileכןTaiwan Mobile16 בנובמבר 2021Hong Kong Broadband Networkכן18 במאי 2022Dstvכן8 ביוני 2022כן14 ביוני 2022Plus, Polsat Box, Netia, Polsat Box Go22px סנט הלנה, אסנשן וטריסטן דה קונהסבאלברדRTUK16 ביוני 2022yes, +STINGכן17 בנובמבר 2022Hotstarכן2023

 קישורים חיצוניים 




 אילן גלר, המלחמה על הצופה: דיסני הכריזה על שירות הווידאו +Disney, ב-10 בנובמבר 2018



 הערות שוליים 

קטגוריה:שירותי הזרמת טלוויזיה באינטרנט
קטגוריה:דיסני
קטגוריה:אתרי אינטרנט אמריקאיים